古巴

古巴，正式叫係加勒比海北部一島國，首都夏灣拿，官方語言係西班牙話。

古巴喺墨西哥灣同大西洋之間，美國同巴哈馬南面，海地同特克斯與凱科斯群島西面，墨西哥東面，同埋開曼羣島、牙買加北面。國裏面最大係古巴島。

古巴係加勒比海各國之中最多人。風俗主來係來自西班牙加上非洲文化。因為響熱帶同周圍都係水，所以好易俾颶風吹襲。

古巴係成個美洲唯一社會主義國，雖則佢畀美國長期經濟封鎖，但古巴國民嘅生活水平一路都發展得唔錯，有78.3歲嘅預期壽命、99.9%嘅識字率同埋接近1.8公頃嘅人均生態足跡，令佢嘅人類發展指數多年以嚟一路維持住高水平，但係佢同其他一黨制嘅國一樣，言論自由同人權受到比較大嘅限制。

史 
 1492年，哥倫布航海去到古巴島。
 1510年，西班牙派軍征服古巴。
 1511年，古巴成為殖民地。
 19世紀中期，古巴人開始反抗西班牙人統治，要求獨立。美國介入戰爭，史稱美西戰爭，最後西班牙割讓古巴畀美國。
 1898年，美國佔領古巴。
 1902年，美國承認古巴獨立，扶植傀儡政權「古巴共和國」，嚮建國憲法中，加入，並拖延唔肯撤軍。
 1903年，美國租古巴關塔那摩海軍基地。
 1906年，美國趁古巴地方政府冧檔，再出兵佔領古巴，重干涉古巴內政同商業，扶植獨裁者。巴蒂斯塔喺國庫竊取4000萬美元，將國家出賣畀外國資本家，又縱容黑手黨接管賭場同娛樂場所，反對者一律處死，令古巴成為毒梟、皮條客同埋冒險家天堂。
 1934年，軍人巴蒂斯塔發動政變，實行軍事獨裁。
 1959年，卡斯特羅同捷古華拉以「建立古巴人嘅古巴」做口號，領導反政府武裝，推翻巴蒂斯塔，建立人民革命政權。
 1960年，以經濟改革推行國有化，沒收美國人資產。
 1961年4月17號到21號，美國中央情報局派1500名僱傭兵入侵失敗，是為。喺卡斯特羅帶領下，古巴實行左傾嘅社會主義革命。
 1961年，古巴宣布成為社會主義國。
 1962年，美國同古巴斷交，實施經濟、貿易同金融制裁，促成古巴投向蘇聯陣營。
 蘇聯解體，古巴失去每年40億到60億美元嘅經濟援助，一度陷入危機。
 而家，由經濟衰退復甦過嚟。
 2006年，卡斯特羅身體唔好，將實權交畀細佬勞爾·卡斯特羅。
 2018年，迪亞斯-卡內爾接任國務委員會主席嘅位置，係第一個1959年古巴革命之後成長出身嘅領袖。

Portal Cuba - Noticias, productos y servicios para Cuba y el mundo